b'\n_START_ARTICLE_\nJoop Stokkermans\n_START_PARAGRAPH_\nJoop Stokkermans (20. helmikuuta 1937 Leiden \xe2\x80\x93 25. lokakuuta 2012 Hilversum) oli alankomaalainen s\xc3\xa4velt\xc3\xa4j\xc3\xa4, pianisti, lauluntekij\xc3\xa4 ja televisio-ohjaaja._NEWLINE_Stokkermans p\xc3\xa4\xc3\xa4si opiskelemaan pianonsoittoa Haagin kuninkaalliseen konservatorioon 10-vuotiaana ja voitti varhaisella urallaan palkintoja pianistina. H\xc3\xa4n sai s\xc3\xa4vellysopetusta Kees van Baarenilta. Taidemusiikin opiskelijana h\xc3\xa4nt\xc3\xa4 kehotettiin tekem\xc3\xa4\xc3\xa4n kevytt\xc3\xa4 musiikkia pseudonyymill\xc3\xa4, mutta h\xc3\xa4n kielt\xc3\xa4ytyi ja omistautui uralle kevyen musiikin parissa. H\xc3\xa4n tekikin muun muassa Eurovision laulukilpailussa Alankomaita vuonna 1962 edustaneen "Katinka"-laulun. H\xc3\xa4nen my\xc3\xb6hempiin teoksiinsa kuuluivat musikaali Nijntje (2001) ja operetti Villa Johanna (2006). Stokkermans s\xc3\xa4velsi my\xc3\xb6s televisio- ja elokuvamusiikkia, mainoss\xc3\xa4velmi\xc3\xa4 sek\xc3\xa4 lasten ohjelmistoa. H\xc3\xa4nen viimeisen teoksensa tilasivat pianistit Lucas & Arthur Jussen._NEWLINE_Stokkermans voitti kevyen musiikin Kultainen harppu -palkinnon.'